text: प्रधानमंत्री नरेन्द्र मोदी ने भी 2022 तक किसानों की आय के दो गुणा करने का वायदा किया है। लेकिन यह सिर्फ सरकार के स्तर पर ही संभव नहीं है। कृषि क्षेत्र में युवाओं में कौशल विकास एक महत्त्वपूर्ण पक्ष है। जिसमें डेयरी फार्मिग, घी व पशु-चारा बनाने की छोटी-छोटी इकाईयाँ स्थापित की जा सकती है। जिससे क्षेत्रीय ब्राँड खड़े हो सकते है। देश भर में फैले कृषि विश्ववि़द्यालय को गांवों को गोद लेकर अपने स्तर पर इस दिशा में पहल करनी चाहिए। अक्सर हमने आलू तथा दूसरी सब्जियों को उचित मूल्य न मिलने के कारण मंड़ियों व सड़को पर सड़ते मीडिया में जरूर देखा होगा। इस समस्या से बचने के लिए ग्रामीण स्तर पर सहकारिता पर आधारित कोल्ड-स्टोर की सुविधाये इस समस्या को हल कर सकती है। इससे बेरोजगारी की समस्या भी हल होगी और किसानों को लाभकारी मूल्य भी मिल सकते है।